钦定古今图书集成/理学汇编/学行典/第190卷 > 王克己
## 钦定古今图书集成/理学汇编/学行典/第190卷 > 王克己

按《元史孝友传》：“王克己，延安中部人。父伯通殁，克己
负土筑坟，庐于墓侧。貊高纵兵暴掠，县民皆逃窜，克
己独守墓不去，家人呼之避兵，克己曰：‘吾誓守墓三
年，以报吾亲，虽死不可弃也’。遂不去。俄而兵至，见其
身衣衰绖，形容憔悴，曰：‘此孝子也’。遂不忍害，竟终丧
而归。”